Mandaryns met Engelse onderskrifte
Spelers: Jet Li, Maggie Cheung, Tony Leung, Zhang Ziyi, Daoming Chen
Hero is nie bloot 'n fliek nie, dis 'n kontemplasie; visuele po�sie.
'n Lang resensie is nie werklik nodig nie, hoewel ek bladsye daaroor sou kon skryf. Dit gloeiend aanprys, die simboliek in besonderhede ontleed, diepsinnig daaroor filosofeer. Maar dit sal voel soos wanneer 'n mens, nadat jy 'n dag in 'n minimalistiese interieur deurgebring het, weer in jou eie plek instap: dit lyk oorvol en oordoen.
Dus: glo alles wat jy oor hierdie fliek gehoor/gesien/gelees het en gaan kyk dit. Selfs al weet jy niks daarvan nie, gaan kyk dit in elk geval.